Edenbridge (band)

Edenbridge er et progressivt/symfonisk metal-band fra Linz i Østerrike.


== Historie ==
Edenbridge ble grunnlagt i 1998 av gitarist og keyboardist Lanvall (Arne Stockhammer), bassist Kurt Bednarsky og vokalist Sabine Edelsbacher. Oppsettet ble komplett da Roland Navratil kom inn som trommeslager. Edenbridge entret studio i 1999, og signerte en kontrakt med Massacre Records det samme året. Deres første album; Sunrise in Eden kom ut høsten 2000.
I februar 2000 kom, Georg Edelmann inn som en ekstra gitarist, men hans opphold i bandet ble kort. Han forlot Edenbridge i januar 2001, og ble erstattet av Andreas Eibler. Under dette oppsettet ga Edenbridge ut albumet Arcana (2001). Under en turné i 2002, forlot Edenbridges bassist og originalmedlem Kurt Bednarsky bandet. I november samme år, ble Aphelion (2002) utgitt. Deres neste album, A Livetime In Eden ble spilt inn live, og ble utgitt i august 2004. To måneder etter kom Shine ut. På dette tidspunktet kom Frank Bindig inn som bassist. I desember samme år, forlot gitarist Andreas Eibler bandet.
The Grand Design (2006), deres femte studioalbum, ble spilt inn på Lanvall's studio Farpoint Station og ble utgitt 19. mai 2006. Singelen «For Your Eyes Only» kom ut 21. april, med blant annet sangen "Evermore" og en cover versjon av James Bond theme – "For Your Eyes Only" (originalt framført av Sheena Easton). Det var den aller første coverlåten Edenbridge spilte inn. Den 30. mars 2007 kom meldingen om at trommeslager Roland Navratil forlater bandet opp på bandets hjemmeside. Max Pointner kom senere inn som ny trommeslager.
Bandet gav ut sitt sjette album, MyEarthDream, i april 2008. I november samme år forlot Frank Bindig Edenbridge, og Simon Holzknecht ble introdusert som bandets nye bassist i april 2009. På samme tidspunkt ble Dominik Sebastian fast medlem i bandet som gitarist nummer to. Den 4. mai kom LiveEarthDream ut, med musikk fra flere av bandets konserter året før. Den ble bare trykket opp i 1000 eksemplarer, og kan bestilles fra bandets hjemmesider.
Et nytt album er under innspilling, og er ventet i første halvdel av 2010.


== Medlemmer ==


=== Dagens medlemmer ===
Sabine Edelsbacher – Vokal (1998)
Arne «Lanvall» Stockhammer – Gitar og Keyboard (1998)
Max Pointner – Trommesett (2008)
Dominik Sebastian – Gitar (2008)
Simon Holzknecht – Bassgitar (2009)


=== Tidligere Medlemmer ===
Kurt Bednarsky – Bassgitar (1998–2002)
Roland Navratil – Trommesett (1998–2007)
Frank Bindig – Bassgitar (2004–2008)
Sebastian Lanser – Trommesett (2007)
Georg Edelmann – Gitar (2000–2001)
Andreas Eibler – Gitar (2001–2004)
Martin Mayr – Gitar (2005–2006)
Robert Schoenleitner – Gitar (2006–2007)


==== Tidligere gjestemusikere ====
Andreas Oberhauser – Bassgitar på turné (2002)
Stefan Model – Bassgitar på Aphelion
DC Cooper – Vokal på Aphelion
Mike Koren – Bassgitar på turné (2003)


== Utgivelser ==
Sunrise in Eden (2000)
Arcana (2001)
Aphelion (2002)
A Livetime In Eden (2004)
Shine (2004)
Shine (Single) (2004)
For your eyes only (Single) (2006)
The Grand Design (2006)
MyEarthDream (2008)
LiveEarthDream (2009)


== Eksterne lenker ==
(en) Offisielt nettsted 
(en) Edenbridge (band) – kategori av bilder, video eller lyd på Commons 
(en) Edenbridge på Apple Music 
(en) Edenbridge på Discogs 
(en) Edenbridge på MusicBrainz 
(en) Edenbridge på Encyclopaedia Metallum 
(en) Edenbridge på SoundCloud 
(en) Edenbridge på Spotify 
(en) Edenbridge på Songkick 
(en) Edenbridge på Last.fm 
(en) Edenbridge på Genius — sangtekster 
(en) Edenbridge på AllMusic